Author: Marek.Kalavsky
Last saved by: sulik
Company: Ministerstvo Spravodlivosti SR

Nové znenie

Zabezpečenie prístupnosti Official Journal

Prístupnosť právnych predpisov je spojená s ich formálnou platnosťou a materiálnou platnosťou a vzťahuje sa to rovnako na vnútroštátne i nadštátne právne predpisy.

Ústava Slovenskej republiky v článku 87 ods. 4 konkretizuje ako ústavne relevantnú formu uverejnenia zákona jeho vyhlásenie, pričom konkrétny spôsob vyhlásenia na základe predmetného článku Ústavy Slovenskej republiky ustanovuje zákon č. 1/1993 Z.z.  o Zbierke zákonov Slovenskej republiky v znení neskorších predpisov. Na základe tohoto zákona je podmienka formálnej platnosti zákonov naplnená jeho uverejnením v Zbierke zákonov Slovenskej republiky. Podobný režim sa vzťahuje aj na medzinárodné zmluvy a právne záväzné akty medzinárodnej organizácie podľa čl. 7 ods. 2 Ústavy Slovenskej republiky. Medzi tieto právne záväzné akty medzinárodnej organizácie podľa čl. 7 ods. 2 Ústavy Slovenskej republiky bude potrebné zaradiť aj tie právne akty, ktoré z pohľadu práva Európskej únie budú pre Slovenskú republiku po 1. máji 2004 záväzné.

Formálnu platnosť záväzných aktov Európskej únie však nerieši a v zmysle konštantnej judikatúry Európskeho súdneho dvora nemôže ani riešiť vnútroštátne právo, ale len právo Európskej únie. V zmysle toho princíp formálnej platnosti záväzných aktov Európskej únie je splnený dňom ich publikácie v Úradnom vestníku Európskych spoločenstiev. Táto skutočnosť pre členský štát Európskej únie zakladá povinnosť naplniť zmysel formálnej podmienky platnosti právnych predpisov, a ten je v našom právnom poriadku aj vymedzený v § 2 zákona Národnej rady Slovenskej republiky č. 1/1993 Z. z. o Zbierke zákonov Slovenskej republiky. Ide na jednej strane o informovanie verejnosti a zabezpečenie prístupnosti k právu a na strane druhej o nevyvrátiteľnú právnu domnienku, že všetko čo bolo vyhlásené sa stalo známe každému.
Pri plnení tejto úlohy by štát mal prijať relevantné opatrenia v úzkej súčinnosti s príslušnými orgánmi Európskej únie, ktoré by v konečnom efekte boli porovnateľné so sprístupnením Zbierky zákonov Slovenskej republiky.

V súčasnosti je vydávaním  Official Journal of the European Communities (ďalej "úradný vestník") poverený Úrad  pre oficiálne publikácie Európskych spoločenstiev (2 rue Mercier, L-2985 Luxemburg, ďalej "Publikačný úrad"), ktorý zabezpečuje tlač i distribúciu oficiálnej (papierovej) verzie úradného vestníka do všetkých členských štátov Európskej únie.  V súčasnosti tlač úradného vestníka zabezpečuje Publikačný úrad a pri distribúcii spolupracuje s jednotlivými členskými štátmi. Vzhľadom na porovnateľný význam Zbierky zákonov a úradného vestníka by bolo vhodné, aby štát zabezpečil aj ich porovnateľnú distribúciu.

	Vláda Slovenskej republiky schválila 21. apríla 2004 uznesením č. 339 návrh zákona o Úradnom vestníku Európskej únie. V zmysle § 3 tohto návrhu zákona zabezpečuje ministerstvo spravodlivosti úradný vestník pre
a)	Národnú radu Slovenskej republiky
b)	Ústavný súd Slovenskej republiky
c)	súdy Slovenskej republiky
d)	prokuratúru Slovenskej republiky
e)	obvodné úrady
Vzhľadom na to, že vláda Slovenskej republiky neschválila použitie prostriedkov z rezervy vlády na zabezpečenie úradného vestníka pre vyššie uvedené orgány, navrhujeme, aby v roku 2004 bolo zabezpečenie úradného vestníka hradené v rámci schválených limitov rozpočtových kapitol v nasledovnom rozsahu (počítané pre kurz EUR 40,106):
z kapitoly Ministerstva spravodlivosti SR
pre | forma | počet | cena v EUR | cena v Sk
Národná rada SR | papierová | 1 | 2 500 | 100 265
Ústavný súd SR | papierová | 1 | 2 500 | 100 265
Najvyšší súd SR | papierová | 1 | 2 500 | 100 265
Generálnu prokuratúru SR | papierová | 1 | 2 500 | 100 265
Vyšší vojenský súd | papierová | 1 | 2 500 | 100 265
Špeciálny súd | papierová | 1 | 2 500 | 100 265
krajské súdy | CD-ROM | 8 | 9 600 | 385 018
Úrad špeciálnej prokuratúry | papierová | 1 | 2 500 | 100 265
Hlavnú vojenskú prokuratúru | papierová | 1 | 2 500 | 100 265
krajské prokuratúry | CD-ROM | 8 | 9 600 | 385 018
Vyššiu vojenskú prokuratúru | papierová | 1 | 2 500 | 100 265
vnútroštátnu legislatívu | papierová | 1 | 2 500 | 100 265
| | celková suma | 44 200 | 1 772 685
z kapitoly Ministerstva vnútra SR
pre | forma | počet | cena v EUR | cena v Sk
obvodné úrady | CD-ROM | 50 | 60 000 | 2 406 360
| | celková suma | 60 000 | 2 406 360

Náklady spojené s objednaním úradného vestníka vychádzajú z cenníka, ktorý je priložený. 

Následne navrhujeme, aby si každé ministerstvo a ústredný orgán štátnej správy zabezpečili potrebný počet verzií úradného vestníka, minimálne však jednu verziu vo forme CD-ROM, pričom svoje objednávky môžu realizovať prostredníctvom ministerstva spravodlivosti a hradené budú z vlastného rozpočtu týchto inštitúcií.
Zároveň sa odporúča, aby orgány verejnej moci ako Národná banka Slovenska, Najvyšší kontrolný úrad Slovenskej republiky, verejný ochranca práv alebo Súdna rada Slovenskej republiky zvážili potrebu úradného vestníka a zabezpečili si z vlastných finančných prostriedkov jeho verziu, pričom svoje objednávky môžu taktiež realizovať prostredníctvom ministerstva spravodlivosti.

Na základe rozhodnutia Európskeho parlamentu by mal od 1. júla 2004 byť na internete voľne prístupný aj neoficiálny text úradného vestníka rozšírený aj o ďalšie právne informácie (pravdepodobne pod názvom "Eurolex"), ktorého praktické používanie by malo byť zabezpečené v jednotlivých rezortoch.

	Od 1. januára 2005 by ministerstvo spravodlivosti zabezpečovalo Úradný vestník zo svojej rozpočtovej kapitoly v súlade s § 3 ods. 1 návrhu zákona o Úradnom vestníku Európskej únie aj pre okresné súdy, vojenské obvodové súdy, okresné prokuratúry, vojenské obvodné prokuratúry a obvodné úrady. 

Z tohto dôvodu predpokladá ministerstvo spravodlivosti na rok 2005 zvýšenie výdavkov zo štátneho rozpočtu v súvislosti so zabezpečením úradného vestníka v nasledovných sumách:

Predpoklad na rok 2005 | Forma | Cena v EUR | Cena v Sk

Zabezpečenie Úradného vestníka EÚ pre obvodné úrady

Autorizovaný 
CD-ROM

20,000,-

805,480,-

Zabezpečenie Úradného vestníka EÚ pre ostatné orgány (§ 3 ods. 1 návrhu zákona o Úradnom vestníku Európskej únie)

Papierová forma (4 orgány – NR SR, ÚS SR, NS SR, GP SR) a autorizovaný 
CD-ROM (128 orgánov – súdy a prokuratúry)

55,200,-

2,223,125,-

Spolu | | 75,200,- | 3,028,605,-

Cenník Úradného vestníka EÚ

Špeciálne vydanie Úradného vestníka 
Cena - 1 exemplár
( slovenská verzia)
2004

Papierová forma slovenská verzia
2000 EUR

CD - ROM
slovenská verzia
1000 EUR

Obyčajné vydanie Úradného vestníka
Cena – 1 exemplár
Obdobie
máj – december 2004

Papierová forma
slovenská verzia
500 EUR

CD - ROM
slovenská verzia
200 EUR

Obyčajné vydanie Úradného vestníka
Cena – 1 exemplár
Obdobie
máj – december 2004

Papierová forma
anglická verzia
800 EUR

CD - ROM
anglická verzia
400 EUR

Obyčajné vydanie Úradného vestníka
Cena – 1 exemplár
Obdobie
Bežný rok 2005

Papierová forma
slovenská verzia
1000 EUR

CD - ROM
slovenská verzia
400 EUR

Obyčajné vydanie Úradného vestníka
Cena – 1 exemplár
Obdobie
Bežný rok 2005

Papierová forma
anglická verzia
1000 EUR

CD - ROM
anglická verzia
400 EUR